|  |  |
| --- | --- |
| **Ime projekta** | **Vijolica – kako se izogniti pastem trgovanja z ljudmi** |
| **Podatki o nevladni oz. humanitarni organizaciji**  | **Društvo Ključ – center za boj proti trgovini z ljudmi**p.p. 1646, 1001 Ljubljanainfo@drustvo-kljuc.si[www.drustvo-kljuc.si](http://www.drustvo-kljuc.si)<https://www.facebook.com/drustvo.kljuc/>  |
| **Odgovorna oseba** | Polona Kovač – nosilka projekta |
| **Čas izvedbe** | 1. 4. 2019 – 18. 11. 2019 |
| **Kratek opis in povzetek rezultatov projekta** | V okviru projekta Vijolica smo izvedli **4 preventivne delavnice v četrtnih mladinskih centrih** v Ljubljani, ki se jih je udeležilo **19 otrok**. Izvedli smo tudi **54 delavnic v osnovnih šolah po Sloveniji**, ki se jih je udeležilo **1086 otrok.** Od tega smo **19 preventivnih delavnic** izvedli v okoljih, kjer je bolj prisotna romska skupnost.V okviru projekta smo sodelovali v 5 medijskih prispevkih, kjer smo se dotikali tako problematike otrok kot odraslih žrtev trgovanja z ljudmi; objave so bile v regijah, kjer je več romske populacije. Skupaj z Društvom Mozaik smo 8. 8. 2019 in 13. 8. 2019 odšli na bazen Kodeljevo, kjer smo se družili z **20 otroki iz ranljivih skupin** (romski otroci, otroci migrantov). Na neformalen način smo se z njimi pogovorili o izbiri nenasilja ter o različnih oblikah izkoriščanja in jim razdelili vizitke ter zapestnice. Obiskali smo tudi **tri večnamenske romske centre**, in sicer v Kočevju, Krškem in Lendavi. Skupno se je aktivnosti udeležilo **36 romskih otrok in mladostnikov**. 26. 5. smo skupaj z nevladnimi organizacijami, ki so članice Prave zveze (Društvo za nenasilno komunikacijo, Društvo SOS telefon, Legebitra, Mladi Zmaji, TOM Telefon in DrogArt) na Plati v Zalogu organizirali poligon nenasilja, ki se ga je udeležilo 100 otrok in mladostnikov. 22. 10. je učence OŠ Domžale na bralnem druženju obiskala pisateljica in z njimi govorila o mladinskem romanu Loverboy ter odgovarjala na številna druga vprašanja, ki so jih imeli. Druženja se je udeležilo 14 otrok, ki so prebrali roman.**Skupno smo torej dosegli 1275 otrok po celotni Sloveniji.** 24. 6. smo na Prešernovem trgu postavili stojnico in mimoidoče informirali o izbiri nenasilja in preprečevanju trgovanja z ljudmi, 11. 9. pa smo to počeli na festivalu nevladnih organizacij Lupa. Izdelali smo informativne vizitke, ki vsebujejo osnovne informacije o trgovini z ljudmi ter pomembne kontaktne informacije ter silikonske zapestnice s sloganom #protitrgovinizljudmi v dveh barvah, ki so jih prejeli udeleženci delavnic in obiskovalci stojnice.Prejeli smo tudi nekaj izdelkov, ki smo jih delili na naši Facebook strani (3098 sledilcev) ter na Instagramu Društva Ključ, ki ima trenutno 497 sledilcev. |
| **Celotna vrednost projekta** | 11.250,00 EUR |
| **Odobrena sredstva Urada za komuniciranje** | 9.000,00 EUR |
| **Vrednost prostovoljskega dela** | 2.000,00 EUR |